Nna Tassaɛdit tenna-aɣ-d: « Ad t-id-nejmeɛ si laxla ad neččer iqcwallen, ad t-id-nawi s axxam ad t-nefru ad nekkes win yerkan ad as-nekkes ticucay, ad t-nesmir ɣer tasilt n waman aken ad yagzag, mi d-yuɣalen waman-nni d ibarkanen ad t-nesmir ɣer useksut ad iqqudar, ad t-nefser deg ufarug ad t-neǧǧ i yiṭij ad yeqqer, mi yeqqur ad t-nceqcer ad t-nefreq d nefṣat ad asnekkes ticlemt-nni n daxel syen ad t-neǧǧ daɣen ad yeqqer, ad neddem abeḥnuq azedyan ad tndez s tmadazt neɣ s uẓru ( aẓru n lqasaḥ ) imiren ad t-nẓeḍ deg tissirt n uxxam, ulla d icelman ad ẓḍen weḥd-nsen. Mi yeẓḍa ubelluḍ ad t-nesɛdi deg uɣarbal ad yeffeɣ uwren ubelluḍ ad as-nexdem cwiṭ n lmelḥ akken ur iskiččiw ara, ad t-nerr ɣer tsebalt, mi d ass i deg t-naḥwaǧ ad t-id-neddem ad nexdem yiss-s aɣrum d seksu.